Палибрчки крајпуташи представљају велику споменичку целину посвећену борцима ивањичког краја палим у Јаворском, Балканским и Првом светском рату. Споменици се налазе на месту званом „Палибрчки гроб” у засеоку Главинићи у Рокцима, крај старог пута Ивањица-Међуречје-Братљево-Ерчеге-Сјеница. Група се састоји од 28 очуваних и обновљених крајпуташа. Сачуван је и известан број уломака од мермера и пешчара, али је ове споменике немогуће реконструисати.